Nikolai Stepulov

Nikolai Stepulov (20. märts 1913 Narva – 2. jaanuar 1968 Tallinn) oli Eesti poksija.

Stepulov sai kergekaalus (kuni 135 naela ehk 61,2 kg)  1936. aasta Berliini olümpiamängude poksivõistlustel hõbemedali, kaotades finaalis kuldmedali- ja olümpiavõitjale Imre Harangile (Ungari).11. suveolümpiamängude poksivõistlus. Berliin 1936. Tulemused inglise keeles

Stepulov sai kergekaalus (kuni 135 naela ehk 61,2 kg) 5. Euroopa meistrivõistlustel (Milano, 1937) hõbemedali, kaotades finaalis kuldmedalivõitjale ja Euroopa meistrile Herbert Nürnbergile (Saksamaa).5. Euroopa meistrivõistlused poksis. Milano 1937. Tulemused inglise keeles Ta osales kergekaalus (kuni 135 naela ehk 61,2 kg) 4. Euroopa meistrivõistlustel (Budapest, 1934), kuid kaotas veerandfinaalis hilisemale pronksmedalivõitjale Karl Schmedesile (Saksamaa) ja jäi edasisest medaliheitlusest välja.4. Euroopa meistrivõistlused poksis. Budapest 1934. Tulemused inglise keeles

Stepulov poksis märtsist 1938 kuni juunini 1939 elukutselisena. Ta pidas kokku 12 kohtumist, millest võitis 6 (neist 3 nokaudiga) ja kaotas 5 (neist 2 nokaudiga) kohtumist ning 1 kohtumine jäi viiki.

Hilisem elukäik
Osales 1940. aasta riigipöörde ajal Eesti-vastases tegevuses, oli üks Nõukogude okupante toetava nn töölisomakaitse juhte Raua tänava lahingus.
Enda väitel oli ta 8. Eesti laskurkorpuses luuraja. Viibis pärast sõda korduvalt vangis, kuritarvitas alkoholi ja suri vaid 54-aastaselt. Maetud Metsakalmistule sportlaste kvartalisse.

Viited

Kirjandus
"Tuhmunud hõbemedal". Vaba Maa nr 69, 25. märts 1937. Lk 10
"Spordibiograafiline leksikon". Tallinna Kirjastuse Kooperatiiv. Tallinn 1937
Henn Saarmann, Erlend Teemägi. "Eesti spordi biograafiline leksikon". Eesti Entsüklopeediakirjastus. Tallinn 2001
Rein Pajur. "Poksi lugu". Tallinn 2009. Lk 401–402
Pekka Erelt. "Eesti olümpiasangari traagiline saatus". Eesti Ekspress, 26. juuli 2012

Välislingid

Nikolai Stepulov lehel BoxRec. Inglise keeles
Lembit Peegel: AjaPeegel: Olümpiahõbedamehele anti armu Eesti Päevaleht, 27. oktoober 2008
Kunsti- ja antiigigalerii pakub Eesti olümpiamedalit 100 000 krooniga! Õhtuleht, 19. juuni 2009

Kategooria:Eesti poksijad
Kategooria:Eesti Töölisspordi Liidu poksijad
Kategooria:Rahva Omakaitse koosseis
Kategooria:Eesti kurjategijad
Kategooria:Eesti 1936. aasta suveolümpiamängudel
Kategooria:Pärnamäe kalmistule maetud
Kategooria:Metsakalmistule ümbermaetud
Kategooria:Sündinud 1913
Kategooria:Surnud 1968